32. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 838 της 11/17 Νοεμ. 1976 (ΦΕΚ Α΄ 307) Περί συμπληρώσεως του Οργανισμού του Αυτονόμου Οργανισμού Εργατικής Κατοικίας. Έχοντες υπόψη: 1.Τας διατάξεις. α)Του ν.δ/τος 2963/1954 «περί ιδρύσεως Αυτονόμου Οργανισμού Εργατικής Κατοικίας». β)Του, δυνάμει της υπ’ αριθ. 57320/1955 αποφάσεως του Υπουργού Εργασίας (Φ.Ε.Κ. 173/21.9.55 τ.Β΄), θεσπισθέντος Κανονισμού Συγκροτήσεως των Υπηρεσιών του Ο.Ε.Κ. γ)Του Β.Δ. 61/1970 (Φ.Ε.Κ. 17/23-1-1970 τ.Α΄) «περί συστάσεως τακτικών θέσεων παρά τω Αυτονόμω Οργανισμώ Εργατικής Κατοικίας κατ’ εφαρμογήν του Ν.Δ. 169/1969». δ)Της υπ’ αριθ. 16889/1593/1970 αποφάσεως του Υπουργού Εργασίας (Φ.Ε.Κ. 163/4.3.70 τ.Β΄) «περί προσθήκης διατάξεως εις τον Κανονισμόν περί συγκροτήσεως των υπηρεσιών του Ο.Ε.Κ.». 3.Των παραγράφων 1 και 5 του άρθρου 5 του Ν. 38/1975 «περί ρυθμίσεως εξοφλήσεως οφειλών εκ καθυστερουμένων ασφαλιστικών εισφορών προς Οργανισμούς Κοινωνικής Ασφαλίσεως και Πολιτικής κ.λ.π.». 2.Σύμφωνον γνώμην του Διοικητικού Συμβουλίου του Αυτονόμου Οργανισμού Εργατικής Κατοικίας (Ο.Ε.Κ.), διατυπωθείσαν κατά τας συνεδριάσεις αυτού της 12.11.1975 και 10.12.1975. 3.Την υπ’ αριθ. 404/1976 γνωμοδότησιν του Συμβουλίου της Επικρατείας, προτάσει των Ημετέρων Υπουργών επί της Προεδρίας Κυβερνήσεως, Οικονομικών και Εργασίας, αποφασίζομεν: Άρθρον 1. Σύστασις θέσεων επί σχέσει εργασίας ιδιωτικού δικαίου. Συνιστώνται, παρά τω Αυτονόμω Οργανισμώ Εργατικής Κατοικίας, τεσσαράκοντα τρεις (43) θέσεις προσωπικού, επί σχέσει εργασίας ιδιωτικού δικαίου αορίστου χρόνου, διακρινόμεναι κατά ειδικότητα, ως κάτωθι: α)Τρεις (3) θέσεις Τοπογράφων Μηχανικών. β)Τέσσαρες (4) θέσεις Μηχανολόγων, Ηλεκτρολόγων, Μηχανολόγων-Ηλεκτρολόγων. γ)Τρεις (3) θέσεις Υπομηχανικών (Πολιτικών, Τοπογράφων, Μηχανολόγων, Ηλεκτρολόγων, ΜηχανολόγωνΗλεκτρολόγων). δ)Πέντε (5) θέσεις Εργοδηγών. δ)Επτά (7) θέσεις Σχεδιαστών, εξ ων μία Μακετίστα. στ)Εννέα (9) θέσεις Χειριστών στατιστικών και λογιστικών μηχανών ή ηλεκτρονικών υπολογιστών. ζ)Δύο (2) θέσεις προσθέτων αστυφυλάκων και η)Δέκα (10) θέσεις καθαριστριών. Άρθρον 2. Προσόντα-αποδοχαί. 1.Τα ειδικά τυπικά προσόντα δια την πρόσληψιν εις τας εν άρθρω 1 θέσεις, ορίζονται ως ακολούθως: α)Δια τους Τοπογράφους Μηχανικούς: Δίπλωμα της Ανωτάτης Σχολής Αγρονόμων και Τοπογράφων Μηχανικών του Εθνικού Μετσοβίου Πολυτεχνείου ή της Πολυτεχνικής Σχολής του Πανεπιστημίου Θεσσαλονίκης ή Πατρών ή ετέρας ισοτίμου Σχολής της ημεδαπής ή της αλλοδαπής της αυτής επιστήμης, ως και άδεια ασκήσεως επαγγέλματος. β)Δια τους Μηχανολόγους, Ηλεκτρολόγους, Μηχανολόγους-Ηλεκτρολόγους: Δίπλωμα της Ανωτάτης Σχολής Μηχανολόγων-Ηλεκτρολόγων του Εθνικού Μετσοβίου Πολυτεχνείου ή της Πολυτεχνικής Σχολής του Πανεπιστημίου Θεσσαλονίκης ή Πατρών ή ετέρας ισοτίμου Σχολής της ημεδαπής ή αλλοδαπής της αυτής επιστήμης, ως και άδεια ασκήσεως επαγγέλματος. γ)Δια τους Υπομηχανικούς. Πτυχίον Ανωτέρας Δημοσίας Σχολής Υπομηχανικών της ημεδαπής ή των εν άρθρω 3 του νόμου 4564/1966 αναφερομένων Σχολών του Εθνικού Μετσοβίου Πολυτεχνείου ή των Σχολών ΚΑΤΕ ή ετέρας κατά νόμον ισοτίμου Σχολής της ημεδαπής ή της αλλοδαπής και άδεια ασκήσεως επαγγέλματος. δ)Δια τους Εργοδηγούς: Πτυχίον Μέσης Δημοσίας Τεχνικής Σχολής Εργοδηγών Τεχνικών Βοηθών ειδικότητος οικοδόμων ή Δομικών έργων ή εργοταξίου Δομικών έργων ή ετέρας αναγνωρισμένης υπό του Κράτους ως ισοτίμου και διετής τουλάχιστον άσκησις επαγγέλματος. ε)Δια τους Σχεδιαστάς: Πτυχίον Μέσης Δημοσίας Τεχνικής Σχολής του άρθρου 1 του Β.Δ. υπ’ αριθ. 95/1955 ειδικότητος σχεδιαστού (προκειμένου δε περί του μακετίστα ειδικότητος διακοσμητού) ή ετέρας σχολής της ημεδαπής ανεγνωρισμένης ως ισοτίμου ή ισότιμον πτυχίον Σχολής της αλλοδαπής της αυτής ειδικότητος και σχεδιαστική εμπειρία ή εμπειρία διακοσμητού, τουλάχιστον δύο (2) ετών, προσηκόντως αποδεικνυομένη. στ)Δια τους Χειριστάς στατιστικών και λογιστικών μηχανών ή ηλεκτρονικών υπολογιστών: Απολυτήριον εξαταξίου Γυμνασίου ή ισότιμον τούτου και πλήρης γνώσις των ως άνω μηχανών, προσηκόντως αποδεικνυομένη. ζ)Δια τας καθαριστρίας: Τα δια του ν.δ. 3094/1954 οριζόμενα προσότντα. 2.Ωσαύτως, δια την πλήρωσιν των εν άρθρω 1 θέσεων, απαιτούνται τα προσόντα των άρθρων 14 έως και 20 του Νόμου 1811/1951, ως ισχύει επί των ν.π.δ.δ., εξαιρέσει του ανωτάτου ορίου ηλικίας του προβλεπομένου δια τον διορισμόν εις δημοσίαν θέσιν. 3.Ο καθορισμός των αποδοχών του περί ου το άρθρον 1 προσωπικού, ενεργείται κατά τας διατάξεις του Ν.Δ. 1198/1972. Άρθρον 3. Επιλογή και πρόσληψις. 1.Οι πρόσθετοι αστυφύλακες προσλαμβάνονται και διέπονται υπό των ειδικών περί τούτων κειμένων διατάξεων. 2.Επιφυλασσομένης της εφαρμογής των διατάξεων του άρθρου 12 του Ν. 22/1975, η πρόσληψις του λοιπού, εν άρθρω 1 αναφερομένου προσωπικού, ενεργείται δι’ αποφάσεως του Διοικητικού Συμβουλίου, εγκρινομένης υπό του Υπουργού Εργασίας κατά την ακόλουθον διαδικασίαν: (Μετά την σελ. 68,840) Σελ. 68,841 Οργανισμός Εργατικής Κατοικίας 15.Β.β.31-32 Προκήρυξις διαγωνισμού: α)Της προσλήψεως προηγείται η έκδοσις προκηρύξεως των προς πλήρωσιν θέσεων υπό του Προέδρου του Διοικητικού Συμβουλίου ή του παρ’ αυτού εξουσιοδοτουμένου οργάνου. β)Περίληψις της προκηρύξεως δημοσιεύεται εις την εξώθυραν της Υπηρεσίας και προκειμένου μεν περί θέσεων εν τη περιφερεία τέως Διοικήσεως Πρωτευούσης δις εις μίαν εκ των μάλλον κυκλοφορουσών καθημερινών εφημερίδων των Αθηνών, προκειμένου δε περί θέσεων εκτός της εν λόγω Περιφερείας άπαξ εις μίαν ημεερησίαν εφημερίδα των Αθηνών, εκ των μάλλον κυκλοφορουσών και άπαξ εις μίαν εφημερίδα της Πρωτευούσης του Νομού, εφ’ όσον εκδίδεται τοιαύτη ή ετέρας γειτονικής πόλεως, εις ην περίπτωσιν δεν εκδίδεται. γ)Δια της προκηρύξεως προσδιορίζονται, κατ’ ειδικότητα, αι προς πλήρωσιν θέσεις και καλούνται οι ενδιαφερόμενοι, όπως, εντός προθεσμίας είκοσι (20) ημερών από της τελευταίας δημοσιεύσεως υποβάλλουν σχετικήν αίτησιν, μετά πιστοποιητικού σπουδών όπου δε απαιτείται προϋπηρεσία ή εμπειρία και βεβαιώσεως περί τούτων, ως και υπευθύνου δηλώσεως, δι’ ης δηλούται το έτος γεννήσεώς των και τα υπό του άρθρ. 1 παρ. 10 του υπ’ αριθ. 660/65 Β.Δ/τος, οριζόμενα. Διαδικασία Επιλογής: Ο έλεγχος των τυπικών προσόντων των υποψηφίων, ενεργείται υπό του Υπηρεσιακού Συμβουλίου ή υπό Τριμελούς Επιτροπής συγκροτουμένης εκάστοτε δι’ αποφάσεως του Υπουργού Εργασίας, εξ ανωτέρων υπαλλήλων του Υπουργείου, εξ ων απαραιτήτως ο είς διοικητικός υπάλληλος και είς κατάλληλος να κρίνη αναλόγως της ειδικότητος των προς πλήρωσιν θέσεων εφ’ όσον υφίστανται ανώτεροι υπάλληλοι αντιστοίχου ή αναλόγου ειδικότητος. Η διαπίστωσις της υπάρξεως των ουσιαστικών προσόντων γίνεται είτε δια διαγωνισμού, είτε κατά την υπό του άρθρου 26 του Υπαλληλικού Κώδικος καθοριζομένην διαδικασίαν. Κατάρτισις Πίνακος: Το όργανον επιλογής μετ’ εκτίμησιν των προσόντων των υποψηφίων, καταρτίζει πίνακα μέχρι του τριπλασίου αριθμού των προς πλήρωσιν θέσεων κατ’ αξιολογικήν σειράν. Ο πίναξ ούτος ισχύει επί έν έτος, από της καταρτίσεώς του, η δε πρόσληψις ενεργείται κατά την εν αυτώ σειράν επιτυχίας. Σελ. 68,842 Τεύχος 628-Σελ. 58 Άρθρον 4. Προσωπικόν επί εμμίσθω εντολή. Δι’ αποφάσεως του Διοικητικού Συμβουλίου, εγκρινομένης υπό του Υπουργού Εργασίας, δύναται να προσλαμβάνωνται επί εμμίσθω εντολή, δέκα (10) δικηγόροι, εξ ων επτά (7) παρ’ Αρείω Πάγω ή παρ’ Εφέταις. Άρθρον 5. Μεταβατικαί διατάξεις. 1.Οι κατά την δημοσίευσιν του παρόντος, υφ’ οιανδήποτε σχέσιν παρέχοντες τας υπηρεσίας των εις τον Οργανισμόν, κατατάσσονται εις τας περί ων το άρθρον 1 θέσεις αντιστοίχων ειδικοτήτων, εφ’ όσον κέκτηνται τα υπό του άρθρου 2 προβλεπόμενα προσόντα. 2.Η, κατά τα ως άνω, κατάταξις ενεργείται δια πράξεως του Προέδρου του Διοικητικού Συμβουλίου μετά σύμφωνον γνώμην του Υπηρεσιακού, κρίνοντος περί της συνδρομής των τυπικών και ουσιαστικών προσόντων. 3.Εις τον αριθμόν των, κατά το άρθρον 4, δυναμένων να προσληφθούν δικηγόρων, υπολογίζονται και οι, κατά την δημοσίευσιν του παρόντος παρέχοντες, υπό την τοιαύτην ιδιότητα, τας υπηρεσίας των, εις τον Οργανισμόν. Εις τον Ημέτερον επί της Εργασίας Υπουργόν, ανατίθεμεν την δημοσίευσιν και εκτέλεσιν του παρόντος Διατάγματος. 15.Β.β.32 Οργανισμός Εργατικής Κατοικίας